Πληροφορίες: Δημήτρης Λογαράς

**Αθήνα:** 01.08.2025

**Αρ. Πρωτ.:** 925

ΠΡΟΣ: κα Δ.-Μ. Μιχαηλίδου, Υπουργό Κοινωνικής Συνοχής & Οικογένειας

**ΚΟΙΝ: «Πίνακας Αποδεκτών»**

ΘΕΜΑ: «****Αίτημα Ε.Σ.Α.μεΑ. για παράταση της χρηματοδότησης των ΚΔΗΦ και ΣΥΔ μέχρι τη λήξη του ΕΣΠΑ 2021-2027**»**

**Κυρία Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) με την παρούσα επιστολή της επιθυμεί να εκφράσει την ανησυχία της σχετικά με την επικείμενη λήξη, στις 31 Δεκεμβρίου 2025, της χρηματοδότησης των Κέντρων Διημέρευσης και Ημερήσιας Φροντίδας Ατόμων με Αναπηρία(ΚΔΗΦ) και των Στεγών Υποστηριζόμενης Διαβίωσης (ΣΥΔ) από τα Περιφερειακά Προγράμματα του ΕΣΠΑ 2021-2027.

Όπως είναι ευρέως γνωστό, τα ΚΔΗΦ και οι ΣΥΔ συμβάλλουν:

* στην αποϊδρυματοποίηση και στην πρόληψη της ιδρυματοποίησης, καθώς και στην υποστήριξη της ανεξάρτητης διαβίωσης και της κοινωνικής ένταξης των ατόμων με αναπηρία, όπως υπαγορεύει το άρθρο 19 της Σύμβασης των Ηνωμένων Εθνών για τα Δικαιώματα των Ατόμων με Αναπηρίες (ν. 4074/2012),
* στην οικονομική ελάφρυνση και την ενίσχυση της ποιότητας ζωής των ίδιων των ατόμων με αναπηρία και των οικογενειών τους,
* στην τόνωση της απασχόλησης, τόσο με τη διευκόλυνση της επαγγελματικής ένταξης των μελών του οικογενειακού του περιβάλλοντος όσο και με τη δημιουργία θέσεων εργασίας στις ίδιες τις δομές -στοιχείο κρίσιμο για την τοπική ανάπτυξη και την εισροή πόρων στα ασφαλιστικά ταμεία,
* στην ενίσχυση του κοινωνικού κράτους.

Η διακοπή της χρηματοδότησης, και κατά συνέπεια της λειτουργίας των παραπάνω δομών, θα είχε σοβαρότατες συνέπειες για τους/τις άμεσα ωφελούμενους/ες και τις οικογένειές τους, καθώς δεν υπάρχουν εναλλακτικά υποστηρικτικά πλαίσια ικανά να καλύψουν τις εξατομικευμένες ανάγκες των ατόμων με αναπηρία.

Για τον λόγο αυτό, σας καλούμε να εξετάσετε άμεσα το ενδεχόμενο επέκτασης της χρηματοδότησης των ΚΔΗΦ και των ΣΥΔ έως τη λήξη του ΕΣΠΑ 2021-2027 προκειμένου να διασφαλιστεί η αδιάκοπη λειτουργία τους, και ως εκ τούτου η προστασία της αξιοπρέπειας και των δικαιωμάτων των ατόμων με αναπηρία και των οικογενειών τους.

**Κυρία Υπουργέ,**

Ελπίζουμε να ανταποκριθείτε θετικά στο εύλογο αίτημά μας.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* κ. Ν. Παπαθανάση, Αναπληρωτή Υπουργό Εθνικής Οικονομίας & Οικονομικών
* κ. Χ.-Γ. Σκέρτσο, Υπουργό Επικρατείας -Συντονιστικό Μηχανισμό στην Κυβέρνηση του άρθρου 69 του ν. 4488/2017
* κα. Β. Παντελοπούλου, Γενική Γραμματέα Εταιρικού Συμφώνου Περιφερειακής Ανάπτυξης (ΕΣΠΑ)
* κ. Β. Σιαδήμα, Γενικό Γραμματέα Διαχείρισης Τομεακών Προγραμμάτων Ευρωπαϊκού Ταμείου Περιφερειακής Ανάπτυξης, Ταμείου Συνοχής και Ευρωπαϊκού Κοινωνικού Ταμείου
* κ. Π. Πύρρο, Γενικό Γραμματέα Κοινωνικής Αλληλεγγύης & Καταπολέμησης της Φτώχειας
* κα Ρ. Οικονόμου, Προϊσταμένη Ειδικής Υπηρεσίας Συντονισμού Δράσεων του Ευρωπαϊκού Κοινωνικού Ταμείου (ΕΥΣΕΚΤ)
* Οργανώσεις-Μέλη Ε.Σ.Α.μεΑ. & Οργανώσεις-Μέλη αυτών

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |